CELEX: 32014R0757
Language: hr
Date: 2014-07-10 00:00:00
Title: Provedbena uredba Komisije (EU) br. 757/2014 оd 10. srpnja 2014. o razvrstavanju određene robe u kombiniranu nomenklaturu

15.7.2014   
            
            
               HR
            
            
               Službeni list Europske unije
            
            
               L 207/1
            
         PROVEDBENA UREDBA KOMISIJE (EU) br. 757/2014
   оd 10. srpnja 2014.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Radi osiguravanja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je donijeti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a u cilju primjene tarifa i drugih mjera u vezi s trgovinom robom.
            
         
               (3)
            
            
               U skladu s navedenim općim pravilima, robu opisanu u stupcu 1. tablice iz Priloga ovoj Uredbi potrebno je razvrstati u odgovarajuću oznaku KN iz stupca 2., a na temelju razloga navedenih u stupcu 3.
            
         
               (4)
            
            
               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 korisnik može obvezujuće tarifne informacije povezane s razvrstavanjem robe u kombiniranu nomenklaturu, a koje nisu u skladu s ovom Uredbom, nastaviti navoditi tijekom određenog razdoblja (2). Trebalo bi odrediti da to razdoblje traje tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1. tablice iz Priloga razvrstava se u kombiniranu nomenklaturu u oznaku KN iz stupca 2. te tablice.
   Članak 2.
   Obvezujuće tarifne informacije koje nisu u skladu s ovom Uredbom, mogu se nastaviti navoditi u skladu s člankom 12. stavkom 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. srpnja 2014.
      
         
            Za Komisiju,
         
         
            u ime predsjednika,
         
         Algirdas ŠEMETA
         
            Član Komisije
         
      
   
   
      (1)  SL L 256, 7.9.1987., str. 1.
   
   
      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).
   
      PRILOG
      
                  Opis robe
               
               
                  Razvrstavanje
                  (oznaka KN)
               
               
                  Obrazloženje
               
            
                  1.
               
               
                  2.
               
               
                  3.
               
            
                  Kutija od čelika dimenzija približno 22,5 × 16,5 × 5,5 cm, s debljinom zida od najmanje 0,5 mm i zapreminom manjom od 50 l. Kutija ima poklopac pričvršćen šarkama i sustavom za zatvaranje na drugoj strani šarki. Na strani na kojoj se nalazi sustav za zatvaranje smještena je ručka.
                  Na poklopcu i na donjem dijelu kutije nalaze se reljefni motivi keksa i životinjskih likova iz crtanih filmova.
                  Kutija nije opremljena iznutra.
                  Vidjeti fotografije A i B (1).
               
               
                  7326 90 98
               
               
                  Razvrstavanje se utvrđuje općim pravilima 1 i 6 za tumačenje kombinirane nomenklature i na temelju naziva oznaka KN 7326, 7326 90 i 7326 90 98.
                  S obzirom na njegova objektivna svojstva, uključujući njegovu jednostavnu unutrašnjost i male dimenzije, proizvod se ne smatra kovčegom, poslovnom torbom ili torbom za spise iz tarifnog broja 4202. Proizvod nije posebno oblikovan ili iznutra opremljen za spremanje određenih alata s priborom ili bez pribora (vidjeti i treći stavak objašnjenja Harmoniziranog sustava (HSEN) za tarifni broj 4202). Stoga je razvrstavanje proizvoda u tarifni broj 4202 isključeno.
                  S obzirom na njegova objektivna svojstva, odnosno nepostojanje elemenata na temelju kojih bi mogao pripadati odgovarajućem pakiranju za prodaju određene robe široke potrošnje, isključeno je i razvrstavanje proizvoda kao kutije u tarifni broj 7310 (vidjeti i drugi stavak HSEN-a za tarifni broj 7310).
                  Proizvod se stoga razvrstava u oznaku KN 7326 90 98 kao ostali proizvodi od željeza i čelika.
               
            
         
      
                  
                     
               
               
                  
                     
               
            
                  A
               
               
                  B
               
            
         (1)  Slike služe isključivo za informativne svrhe.